இந்த மாதிரி புகழ் பெற்ற ஓவியங்களை எல்லோரும் பார்க்க வேண்டும் என்பது மேனாட்டு கலாச்சார மரபு. இதை உற்சாகப் படுத்தவே பல இலவச கலைக்கூடங்கள். இந்தப் பண்பாட்டின் விளைவாக இந்த அசல் ஓவியங்களுக்கு பெருமதிப்பு விலையில் ஏற்படுத்தப் படுகிறது. விலையை நுாறால் வகுத்தால் வரும் தொகைகூட நம்மைக் கிறுங்க வைக்கிறது. டாவின்சியின் மொனாலிஸா என்ற ஓவியத்தை (நீண்ட கியூ வரிசையில் நின்று) நேரில் பார்த்ததில் பெரிதாக ஒரு சிலிர்ப்பும் என்னில் ஏற்படவில்லை என்பதையிட்டு மனவருத்தம்தான்.எனது ரசனையில் ஏதோ குறைபாடு போலும் என்ற உணர்வு. இவற்றில் மிளிரும் படைப்பாற்றல் பற்றி அப்படி அழுத்தம் திருத்தமாக சொல்லப் பட்டிருந்தது. ஆனால் இதைவிட ‘நன்றாக இருந்தன ‘ என நான் நினைத்த வேறு பல ஓவியங்கள் சிற்பங்கள் Q இல்லாமல் பார்க்க முடிந்தது.